കേരളത്തില് വ്യവസായ സൗഹൃദം സംസാരത്തില് മാത്രം വ്യവസായം ആരംഭിക്കാന് നിരവധി വിദേശ രാജ്യങ്ങള് സമീപിച്ചതായി സാബു എം ജേക്കബ് കൊച്ചി : വ്യവസായം ആരംഭിക്കാന് നിരവധി വിദേശ രാജ്യങ്ങള് സമീപിച്ചതായി കിറ്റക്സ് എംഡി സാബു എം ജേക്കബ്. ശ്രീലങ്കന് സര്ക്കാരുമായി വിവിധ തലത്തിലുള്ള ചര്ച്ചകള് പൂര്ത്തിയായി. ശ്രീലങ്കന് പ്രധാനമന്ത്രിയുമായോ, പ്രസിഡന്റുമായോ ഉള്ള ചര്ച്ചയ്ക്ക് അവസരമൊരുങ്ങുന്നുണ്ടെന്നും അദ്ദേഹം പറഞ്ഞു. ശ്രീലങ്കന് ഹൈക്കമ്മീഷണര് നേരിട്ടുവന്നാണ് ക്ഷണിച്ചത്. ഇതിന് പിന്നാലെ അദ്ദേഹത്തിന്റെ പ്രതിനിധികള് കഴിഞ്ഞ ആഴ്ച വന്നു. ശ്രീലങ്കയ്ക്ക് പുറമേ മൗറീഷ്യസ്, യുഎഇ, ബഹ്റൈന് എന്നീ രാജ്യങ്ങളും വ്യവസായം ആരംഭിക്കാന് ക്ഷണിച്ചിട്ടുണ്ടെന്നും സാബു ജേക്കബ് വ്യക്തമാക്കി. ഇതുവരെ ഒന്പത് സര്ക്കാരുകളാണ് വ്യവസായം ആരംഭിക്കാന് ക്ഷണിച്ചത്. കേരളം തരുന്നതിനേക്കാള് മികച്ച പാക്കേജുകളാണ് മറ്റ് സംസ്ഥാനങ്ങള് നല്കുന്നത്. നമ്മുടെ ലോകം മാറിക്കൊണ്ടിരിക്കുകയാണ്. ഇത് മനസ്സിലാക്കാതെയാണ് കേരളത്തില് കാര്യങ്ങള് നടക്കുന്നതെന്നും സാബു ജേക്കബ് അറിയിച്ചു. കേരളത്തില് വ്യവസായ സൗഹൃദം സംസാരത്തില് മാത്രമാണുള്ളത്. നോക്കുകൂലി നിരോധിക്കണമെന്ന് ഹൈക്കോടതി പറഞ്ഞു. എന്നാല് എംഎല്എമാര് ഇക്കാര്യത്തില് മൗനം പാലിക്കുകയാണ്. തൊഴിലില്ലായ്മയെക്കുറിച്ച് ആര്ക്കും സംസാരിക്കാനില്ലെന്നും അദ്ദേഹം വിമര്ശിച്ചു.